stanford-oval/wikipedia huggingface dataset:
בית החולים שוהדא אל-אקצא
היסטוריה

פרק זה לוקה בחסר. אנא תרמו לוויקיפדיה ו.  מה עבר על בית החולים במלחמת חרבות ברזל.
במהלך הסכסוך הישראלי-פלסטיני המתמשך, בית החולים נפגע מהלחימה. בשנת 2014 פגעו מספר פגזים ביחידה לטיפול נמרץ בבית החולים במסע הפצצות של צה"ל שכוון נגד טילים נגד טנקים שהציב חמאס באזור. ארבעה פלסטינים נהרגו, וכארבעים נוספים נפצעו.
במהלך מלחמת חרבות ברזל הגיעו פליטים רבים אל מתחם בית החולים, וכתוצאה מכך הייתה בבית החולים צפיפות עצומה. תקיפות אוויריות של צה"ל בדיר אל-בלח ובסביבות בית החולים הביאו למאות הרוגים ופצועים.
ב-7 באוקטובר 2024 הופצץ בית החולים מהאוויר בהכוונה מודיעינית של אמ"ן לאחר שהתקבל מידע כי החמאס הקים בו מתחמי פיקוד ושליטה.
הערות שוליים

↑  "Solar Electrification of the Health System in the Gaza Strip: Opportunities & Challenges" (PDF). United Nations Development Programme: 8, 30 – via United Nations.
↑  "KASR al-HAYR al-GHARBI". Encyclopaedia of Islam, Second Edition. נבדק ב-2023-12-05.
↑  "Letter to Israel Military Advocate General Re: Attacks on Health Facilities | Human Rights Watch" (באנגלית). 2017-02-21. נבדק ב-2023-12-05.
↑  "Health Facilities in the Gaza Strip" (PDF). Health Cluster Occupied Palestinian Territory: 1. באוגוסט 2018. {{cite journal}}:  (עזרה)
↑  "Gaza conflict: Five dead at hospital hit by Israeli strike". BBC News (באנגלית בריטית). 2014-07-21. נבדק ב-2023-12-05.
↑  Rankin, Frances; Doran, Temujin; Lamborn, Katie (2023-10-24). "24 hours in a Gaza hospital pushed to the brink". The Guardian (באנגלית בריטית). ISSN 0261-3077. נבדק ב-2023-12-05.
↑  "Following an Israeli airstrike, crowded Gaza hospital struggles to treat wounded children". AP News (באנגלית). 2023-11-02. נבדק ב-2023-12-05.
↑  Doctors at Al Aqsa Martyrs Hospital Emergency Department describe "bloody day" | CNN (באנגלית), 2023-10-23, נבדק ב-2023-12-05
↑  אבי אשכנזי, ‏כלי טיס של חיל האוויר תקפו מחבלי חמאס במרחב דיר אל בלח, באתר מעריב אונליין, 7 באוקטובר 2024
ערך זה הוא קצרמרבנושא רפואה ובנושא הרשות הפלסטינית. אתם מוזמנים לתרום לוויקיפדיה ו.
יומנו של חנון (סרט)

| --- | --- |

כרזת הסרט בעברית
 מבוסס על:  יומנו של חנון (ספר)
 בימוי:  תור פרוידנטל 
 הופק בידי:  נינה ג'ייקובסון בראד סימפסון
 תסריט:  ג'קי פילגו ג'ף פילגו גבי סקס ג'ף ג'ודה
 עריכה:  ונדי גרין בריקמונט 
 שחקנים ראשיים:  זקרי גורדון רוברט קפרון רייצ'ל האריס סטיב זאן דבון בוסטיק קלואי מורץ
 מוזיקה:  תאודור שפירו ג'וליה מישלס
 צילום:  ג'ק נגרין 
 מדינה:  קנדה
 חברת הפקה:  כוח צבע, רטפק-דיון אנטרטיינמנט 
 חברה מפיצה:  פוקס המאה ה-20
 שיטת הפצה:  וידאו על פי דרישה 
 הקרנת בכורה:  19 במרץ 2010
 משך הקרנה:  92 דק' 
 שפת הסרט:  אנגלית 
 סוגה:  סרט קומדיה, סרט מבוסס יצירה ספרותית, סרט לכל המשפחה 
 תקציב:  15 מיליון $
 הכנסות:  $75,699,227
 הכנסות באתר מוג'ו:   diaryofawimpykid
 סרט הבא:  יומנו של חנון 2: רודריק שולט (סרט) 
 סרטים בסדרה:  יומנו של חנון רודריק שולט קיץ קטלני חופשה על גלגלים יומנו של חנון (סרט, 2021)
 תרגום לעברית:  גלובס יונייטד
 אתר רשמי
 דף הסרט ב־IMDb
 
יומנו של חנון (באנגלית: Diary of a Wimpy Kid) הוא סרט קומדיה, בבימויו של תור פרוידנטל, המבוסס על ספרו של ג'ף קיני, "יומנו של חנון". הסרט יצא ב-19 במרץ 2010 בהפצת חברת פוקס המאה ה-20.
הסרט הובא לישראל ותורגם לעברית בהפצת גלובוס יונייטד.
עלילת הסרט

הסרט מספר על ילד בשם גרג הפלי, המתחיל ללמוד בחטיבת ביניים, ומתוארות קורותיו בה. כאשר גרג עולה לחטיבה, הוא מדרג את עצמו במקום ה-19 בסולם הפופולריות, ומנסה כמה שיותר לעלות דרגה. משימה זאת קשה עליו במיוחד בגלל חברו, ראולי ג'פרסון. בגלל שהוריו של ראולי עשירים, הוא נהיה ילדותי. במהלך הסרט גרג מנסה לשנות את ראולי, ובמקביל מנסה למצוא משהו שיעזור לו להיות פופולרי יותר. גרג וראולי פוגשים את אנג'י, נערה העורכת את עיתון בית הספר, שמספרת להם שלא צריך להיות מגניב. גרג לא מקשיב לה וממשיך עם הדרך שלו. הוא נרשם להיאבקות ביחד עם ראולי, אך מובס על ידי פרגלי. יום לאחר מכן הוא עולה במשקל כדי להיאבק בראולי, אך נתקע עם פטי פארל, הילדה הכי שנואה עליו. מתברר שהוריה של פטי איימו לתבוע את בית הספר אם לא יתנו לביתם להיות בנבחרת ההיאבקות. גרג מפסיד גם לה, ואנג'י מפרסמת על מקרה זה בעיתון. בליל כל הקדושים הולכים גרג וראולי לאזור הצפוני כדי לקבל ממתקים, ונתקעים בחבורה של בחורים שרודפים אחריהם, אך בסופו של דבר הם מתחמקים מהם. גרג גורר את ראולי להיות במשמרות הבטיחות. לאחר משחק מוזר, ראולי שובר את ידו, והבנות מטפלות בו. גרג נאלץ ללכת עם ילדי הגן לבד מאחר שראולי לא רוצה להרטיב את הגבס שלו. גרג מבהיל את הילדים, כאשר הוא רואה את החבורה שהוא פגש בליל כל הקדושים, ומסתיר אותם בבור הביטחון. אחת השכנות רואה אותו, אך בגלל שראולי השאיל לגרג את המעיל שלו, היא חושבת שזה הוא. היא מתלוננת על כך, וראולי מושעה מתפקידו. בסוף גרג מספר לראולי שהוא זה שהבהיל את הילדים, וראולי כועס. בסוף משעים את גרג מתפקידו וראולי חוזר, ואפילו עולה בדרגה. ראולי כבר לא רוצה להיות חבר של גרג ולכן מסתובב עם קולין. בריקוד האימהות ראולי אפילו נהיה מסמר הערב למרות שגרג ציפה שהוא יעשה מעצמו צחוק. בסוף הסרט ראולי וגרג מנהלים מלחמה, עד שהחבורה באה וגורמת לראולי לאכול את הגבינה. לאחר שהחבורה הולכת, שאר התלמידים מנסים לגלות מה קרה באמת. בסוף גרג אומר שהוא אכל את הגבינה, וכולם בורחים. אנג'י משבחת את גרג על המעשה, והוא וראולי חוזרים להיות חברים, ובספר המחזור הם מתויגים בתור "החברים הכי חמודים".
הדמויות וצוות השחקנים

| שם הדמות | שחקן | תיאור הדמות |
| --- | --- | --- |
| גרג הפלי | זקרי גורדון | ילד "חנון" שכותב יומן אך נוהג לתקן את כולם ולטעון שזה ביטאון. |
| ראולי ג'פרסון | רוברט קפרון | חברו של גרג לכיתה, ילד ילדותי, מעריץ של "ג'ושי". |
| סוזן הפלי | רייצ'ל האריס | אמו של גרג. |
| פרנק הפלי | סטיב זאן | אביו של גרג. |
| רודריק הפלי | דבון בוסטיק | אחיו המרושע של גרג. |
| אנג'י | קלואי מורץ | ידידה של גרג. |
| פרגלי | גרייסון ראסל | ילד אקסצנטרי ומוזר בכיתתו של גרג המתואר כבעל "בעיות היגיינה" |
| קולין לי | אלכס פריס | החבר הזמני של ראולי, גרג כותב שהוא היה אמור להיות החבר הרזרבי שלו. |
| גברת נורטון  | בליטה מורנו | המורה לדרמה, נתנה לגרג את תפקיד העץ בקוסם מארץ עוץ. |
| המאמן מאלון | אנדרו מקני | המורה לשיעור ספורט. |
| פטי פראל | ליין מקניל | הילדה השנואה על גרג, אשר שונאת אותו לא פחות, לאחר שצחק עליה בגן הילדים. המורים מפחדים ממנה, מאחר שהוריה יכולים לתבוע את בית הספר ו/או להרוס למורים את החיים. |
| שיראג גופטה  | קארן בראר | חברו של גרג לכיתה, מתואר כילד נמוך קומה. |
הבדלים בין הספר לסרט

הסרט מוסיף את דמותה של חברתו אנג'י, שלא הייתה קיימת בספר.
כן נוספו בסרט סצנת "ריקוד האימהות".
גרג שם את הילדים בתוך בור בסרט בעוד בספר הוא מפחיד אותם עם תולעת.
בסרט מסופר שגרג וראולי זכו בתואר "החברים הכי חמודים" ולעומת זאת בספר מסופר שגרג לא זכה בדבר וראולי זכה בתואר "ליצן הכיתה".
סרטי המשך

הסרט השני הוא על הספר השני ("רודריק שולט") אך עורבבו בו קטעים מהספר השלישי ("הקש האחרון"), הוא יצא ב-25 במרץ 2011, בהפצת חברת פוקס המאה ה-20.
הסרט השלישי הוא על הספר הרביעי ("קיץ קטלני") יצא ב-3 באוגוסט 2012 בהפצת חברת פוקס המאה ה-20.
הסרט הרביעי הוא על הספר התשיעי ("חופשה על גלגלים") יצא ב-19 במאי 2017 בהפצת חברת פוקס המאה ה-20.
הסרט הבא, יומנו של חנון מבוסס על הספר הראשון והוא יצא ב-3 בדצמבר 2021 בהפצת דיסני+.
נחל קישון

| --- | --- |
נחל קישון ליד שכונת אלרואי בקריית טבעון
נחל קישון ליד שכונת אלרואי בקריית טבעון
 מידע כללי
 אורך:  70 ק"מ
 אגן ניקוז:  1,110 קמ"ר
 מוצא:  הר הגלבוע ליד ג'נין
 גובה מוצא הנהר:  100 מטרים
 יובלים:  נחל נשר, נחל מגידו, נחל מזרע, נחל קיני, נחל יזהר, נחל גלבוע, נחל משמר העמק, נחל תענך, נחל סעדיה, נחל נהלל, נחל שמרון, נחל זבדון, נחל ציפורי, נחל גחר, נחל צבי, נחל יקנעם, נחל גדורה, נחל יגור, נחל מעפילים, נחל אלרואי, נחל השופט, נחל עדשים, נחל חוסיפה, נחל עוז, נחל בן־דור, נחל בית־לחם, נחל קרת 
 שפך:  מפרץ חיפה 
 מדינות באגן הניקוז:  ישראל
 
 תוואי הנחל
 
נחל קישון מתוך פארק הקישון במפרץ חיפה, מבט לכוון דרום מזרח. משמאל בתי העיר נשר מימין שכונת נווה שאנן
נחל קישון ברקע העיר נשר
אזור גשר יוליוס סימון הישן. בעבר היה מאד מזוהם
נחל קישון המזוהם בשנת 1992 לפני שיקום הנחל
שפך נחל קישון לים
הקישון זורם על רקע קרן הכרמל, שם התקיים לפי אחת המסורות המאבק של אליהו בנביאי הבעל, שאחריו הורדו הנביאים לקִישׁוֹן ונשחטו בו
חלוצים שוחים בנהר הקישון באזור נשר, 1924. אוסף קרוזו מתוך האוספים הדיגיטליים של ספריית יונס וסוראיה נזריאן, אוניברסיטת חיפה
חלוצים לאחר הרחצה בנהר הקישון באזור נשר, 1924. אוסף קרוזו מתוך האוספים הדיגיטליים של ספריית יונס וסוראיה נזריאן, אוניברסיטת
נַחַל קִישׁוֹן (בערבית: نهر المقطع, נהר אל-מוּקַטַע) הוא נחל הזורם מאזור ג'נין שבשומרון (מקורותיו מגיעים עד רכס הגלבוע), לאורך כ-70 ק"מ, דרך עמק יזרעאל, מפער נחל קישון (המעבר הצר בין הכרמל לגבעות אלונים שפרעם) ועמק זבולון, עד הישפכו לים התיכון במפרץ חיפה. בשפך הנחל נמצא נמל הקישון. שטח אגן הניקוז שלו הוא השני בגודלו מבין נחלי החוף, כ-1,110 קמ"ר, ולאורך חלק ניכר מאפיקו זרימתו איתנה. נחל גדורה, אחד מיובליו של נחל קישון, נשפך לתוכו ליד בתי הזיקוק שבמפרץ חיפה. בין יובליו האחרים של הנחל נמצאים נחל השופט, נחל סעדיה, נחל יקנעם, נחל גחר, נחל נהלל ונחל ציפורי. נחל קישון נזכר במקרא בשירת דבורה שבספר שופטים כנחל אליו נסחפו מרכבות סיסרא, שר צבא יבין מלך חצור, שנלחם בבני ישראל בראשות ברק בן אבינעם, וכאתר שבו שחט הנביא אליהו את נביאי הבעל אחרי המבחן שערך ביניהם לבינו בהר הכרמל. בסמוך לנחל הוקמו מספר פארקים - פארק מעגן הדיג קישון בסמוך לשפך נחל קישון, פארק העמקים ופארק אלראי. בחורף 1991–1992 עלו נחל קישון ויובלו נחל גדורה על גדותיהם מספר פעמים וגרמו נזקים למבנים בסביבתו.
מלחת הקישון - "האפנדיקס"

מלחת הקישון היא שריד למלחת חוף היסטורית, בית גידול לח בשילוב מליחות קרקע קיצונית הייחודי לשפכי הנחלים בארץ ומתאפיין בחברת צומח וחי עם התאמות אבולוציוניות לקליטת מים עם רמת מליחות קיצונית האופיינית למשטחי הצפה תלויי משטר גאות ושפל בקרבת הים. שלוחת "האפנדיקס" (מזכירה בצורתה תוספתן) וגדותיה, משתרעים לאורך כ-400 מטרים במסעף ללא מוצא של נחל הקישון היוצר לגונה הניזונה ממי הקישון, מעיינות מלוחים והצפת מי ים מדרום להתרחבות הגדולה בנחל, מדרום לפארק הקישון וממערב לגשר יוליוס סימון. האפנדיקס מציין את תוואי הנחל הקדום, שהוסט לכיוון צפון לצורכי פיתוח וניקוז. גרעין רבייה לשימור הלופיטים - צמחיית המקור של המלחה וצמחיית המסדרון האקולוגי לאורכו של כל הנחל מטופח בגן הבוטני במכללת אורנים בשיתוף רשות נחל הקישון.
זיהום וההליכים המשפטיים

מאחר שהנחל מזוהם בשפכים תעשייתיים, הרחצה בו אסורה.
מספר תביעות מתנהלות בטענה לקשר סיבתי עובדתי בין חשיפה למי הנחל ומחלות סרטן ומחלות אחרות שנתגלו אצל התובעים. קבוצה אחת של משפטים נוגעת לכ-50 דייגים ממעגן נחל קישון אשר חלו בסרטן. במהלך המשפט מנסים הדייגים להוכיח כי קיים קשר סיבתי בין זיהום הנחל והמעגן וסרטן בקרב הדייגים. לדעת הנתבעים, אין יותר דייגים חולים בסרטן ביחס לחולים באוכלוסייה הכללית, אך לעת עתה יש חילוקי דעות (המתבררים כעת בבית המשפט) ביחס לדרך בה יוכח הקשר הסיבתי. למן הגשת התביעה חזרו בהם 9 דייגים מתביעתם. כמו כן, התברר כי כ־95% מהדייגים שחלו בסרטן עישנו, וכמחציתם היו מעשנים כבדים. מאידך, טוענים הדייגים, כי אין הרגלי החיים ותנאי עבודתם שונים מאלה של הדייגים בנמלים אחרים (עכו, יפו, אשדוד), אך אף על פי כן רק בין דייגי נחל קישון קיימת התפרצות של מחלות הסרטן[דרוש מקור].
קבוצת תביעות של 76 חיילי צה"ל אשר שירתו באזור נחל קישון ונמל חיפה, חלקם כצוללים בשייטת 13 וחלקם בתפקידים אחרים, הוגשו כנגד חלק מן המפעלים. חלק ניכר מתובעים אלו הוכרו, לפנים משורת הדין, על ידי קצין התגמולים כנכי צה"ל (בעקבות דו"ח ועדת שמגר). ב-17 ביוני 2013 דחה בית המשפט את תביעות החיילים בנימוק שלא הוכח הקשר הסיבתי בין הצלילות בנחל ובין המחלות בהן חלו התובעים, או מי מהם. בספטמבר 2015 דחה בית המשפט העליון את ערעור התובעים.
בחודש יולי 2011 התפרסם בעיתונות כי בקרקעית נחל קישון, על גדותיו ובצמחיה שלאורכו, התגלו חומרים רדיואקטיביים, שמקורם להערכת המשרד להגנת הסביבה בגלישות מאתר פסולת תעשייתית במפעל דשנים שמכיל שאריות פוספטים. המשרד להגנת הסביבה טען שהדבר אינו מהווה סכנה לציבור.
החי בנחל > מדגה

בנחל קישון יש קרוב לעשרים מיני דגים ביניהם
החי בנחל > מדגה > דגי מים מתוקים

אמנון הגליל ואמנון מצוי אשר קיימים בעיקר בקיץ עקב רגישותם לטמפרטורות קרות שפמנון מצוי במורד הקישון משפחת הדגים הבולטת ביותר בשנים האחרונות הם קיפוניים- בורי, כאשר המין העיקרי הוא קיפון טובר מין נוסף הוא קיפון גדול ראש.
החי בנחל > מדגה > דגים ממוצא ימי

בשפך הקישון יש בעיקר דגים ממוצא ימי ביניהם לברק חלק ושישן מסורטט..
החי בנחל > מדגה > מיני דגים זרים

קרפיון מצוי אשר בשונה מאמנוניים הוא מתרבה בטמפרטורות קרות ויוצר בעיה אקולוגית קשה - הרחפת קרקעית הנחל והעכרת המים, מין דגים נוספים הם הגופי וצלופח אירופי..
החי בנחל > מדגה > מיני בריכות דגים

במהלך מחזור גידול הדגים, הבריכות מרוקנות לעיתים את תכולת המים לנחל, המים מכילים ריכוזי נוטריינטים גבוהים ביחד עם דגים אשר אינם מקומיים ולא משתייכים למערכת הטבעית בקישון ולכן השפעתם לנחל היא שלילית בין מיני הדגים ניתן למצוא אמנון מצוי וקוי
החי בנחל > עופות

בנחל קישון יש כ־40 מינים של עופות, כמחצית ממינים אלו יציבים או מקייצים, ומחצית חורפים או חולפים ביניהם
החי בנחל > עופות > מישורים טבעיים ושדות

סיקסק, אנפית בקר, תור מצוי ממשפחת היוניים הנודד למרחקים ארוכים ומקנן בישראל בחודשי הקיץ, קאק, עפרוני מצויץ.
החי בנחל > עופות > מינים מושבתיים

אנפה ארגמנית שמקננת בקבוצות גדולות בסבכי הסוף בגדות הנחל, אנפה אפורה, אנפית סוף שנודדת וחולפת בנחל אך לא מקננת, נמצאת בסבך ובצמחים הקרובים למים וניזונה מדגיגים, זוחלים וחרקים הנמצאים בחלק הרדוד, פרפור עקוד, מגלן חום הולך על גדות הנחל הרדודים וניזון מדגים דו-חיים וחסרי חוליות ומקנן על עצי אקליפטוס גבוהים.
החי בנחל > עופות > שוכני מים

ביצנית לבנת כנף ניזונה מחסרי חוליות לאורך הנחל, ביצנית שחורת כנף, שחף אגמים בנחל קרוב אל הים וניזון מדגים אך גם מחרקים ותולעים אותם תופס בתעופה, שחף ארמני, טבלן גמדי שבונה קן הצף על פני המים ומחובר לסבך בגדת הנחל, ניזון מדגים, רכיכות, חסרי חוליות, סרטנים, חרקים וזחלים, צחראש לבן. רוב האוכלוסייה של הצחראש מתרכזת במרכז אסיה, דרום מזרח אירופה, והמזרח התיכון, כאשר ישראל מצויה בגבול התפוצה של המין ונחשבת כאזור בו המין רק חולף בתקופת החורף ברווזי צחראש לבן מתרכזים במאגרים גדולים וותיקים, עם ריכוז מזינים ומליחות גבוהים כפי שיש בבריכות נשר. בסקרים שבוצעו נספרו במאגר נשר הצפוני 480 ברווזי צחראש לבן, המהווים כ-5%- מהאוכלוסייה העולמית שלו, שלדג גמדי, ברכיה חלק מהפריטים יציבים ומקננים לאורך כל השנה,(הברווז המוכר ביותר באזורנו) ניזון מחסרי חוליות במים, לבנית קטנה מקננת על העצים יחד עם לבניות ממינים אחרים. ובדומה ללבנית הגדולה - צדה את מזונה (דגים, צפרדעים, פרוקי רגליים) במים הרדודים, קורמורן גדול חולף חורף במספרים גדולים בנחל הקישון ולן על עצי אקליפטוס בלהקות גדולות של אלפי פרטים. צד דגים בצלילה במים הרדודים, לבנית גדולה צדה את מזונה דגים, צפרדעים, פרוקי רגליים בחלקים הרדודים של הנחל ומקננת על העצים בלהקות גדולות, שלדג לבן חזה, ביצנית לבנת בטן נמצאת על סלעים בגדות הנחל ואוספת את מזונה- פרוקי רגליים מפני הקרקע, אנפת לילה חלק חולף חורף וחלק מהפרטים יציבים לאורך השנה מקננת על עצים גבוהים יחד עם אנפות ממינים אחרים וניזונה מדגים.
החי בנחל > עופות > חובבי סבך

סופית מצויה מהלכת בסבך ועל גדות הנחל ואפילו חוצה את הנחל בריצה מומחית בהסוואה וחיה בסבכי סוף וקנים, אינה נוטה להתעופף אך שוחה בנחל, ניזונה מחלזונות זרעים אצות וצמחים, קנית קטנה חיה באזורים צפופים וגבוהים של קנים ליד הנחל, ומכאן שמה, ניזונה מחרקים קטנים אותם תופסת בעזרת מקור דק וארוך. סבכי שחור ראש מתחבא בסבכים ועל הענפים התחתונים של עצים ושיחים. בולט עקב קולו הנשמע כצקצוק צרוד ומחוספס ומאפשר לשמירת קשר בין פרטי הלהקה, ניזון מחרקים ופירות, צטיה, קופצת על הקרקע ליד הצמחייה הסבוכה בקרבת הנחל ומקננת על בסיסי גבעולים מתאפיינת בשירה קולנית הנשמעת כאילו מבטאת את שמה ניזונה מחרקים בעיקר.
החי בנחל > עופות > מינים פולשים

מאינה מצויה, מין פולש מאסיה שהתבסס בישראל בעקבות בריחה מהצפארי שבפארק הירקון בשנות ה-90 ותוך זמן קצר התפשטה מתל אביב לכל הארץ וכיום היא בין הציפורים הנפוצות ביותר בישראל, דררה מין תוכי טרופי בצבע ירוק בהיר עם זנב ארוך ומדורג ומקור בצבע אדום. בעל קול חזק וצווחני המתלהק בקבוצות של עשרות עד מאות. תפוצתה בהודו, דרום מזרח אסיה ומרכז אפריקה, נצפו בישראל לראשונה בשנות ה-60 לאחר שמספר פרטים הובאו מאיראן. ניזונה מחלקי הצמח השונים: זרעים, פירות, פרחים, נקטר וגרעינים.
החי בנחל > עופות > ציפורי שיר

שחרור עף לטווחים קצרים ובגובה נמוך בתנועות כנפיים מהירות. נע על הקרקע בריצה מהירה או שנמצא בסבך הצמחייה. ניזון מתולעים, לטאות, פרוקי רגליים וזרעים, צופית, נחליאלי לבן, עורבני שוכן בעצים ומקנן על הסתעפויות הענפים ובעל יכולת חיקוי מרשימה של מגוון קולות וצלילים כמו יללת חתול, צלצול טלפון, אזעקת מכונית ועוד, ניזון מפירות ובלוטים אך גם חומס קינים של ציפורי שיר אחרות, פשוש, דרור הבית, עוף חברותי האוהב להתלהק ולהשתכשך באמבטיות חול, חוחית, נחליאלי זנבתן.
פארק העמקים

באזור צומת העמקים הקימה רשות נחל הקישון על גדות הנחל משני צידי כביש 75 את "פארק העמקים". בתחום הפארק ניצב גשר הרכבת הטורקי על נחל הקישון, שעליו עברה רכבת העמק. הפארק הוקם על האדמות שנרכשו על ידי קרן קיימת לישראל בשנת 1935. בשטח הפארק נסללה דרך עפר העוברת לאורך גדות הנחל ומשמשת כמסלול טיול רגלי ולרכיבה על אופניים. אורך המסלול כ-3–4 ק"מ והוא מגיע עד ל"אי האקליפטוס", אי קטן באמצע נחל קישון. בקרבת הגשר גישה נוחה לנחל המאפשרת דיג. הפארק הוקם על האדמות שנרכשו על ידי קרן קיימת לישראל בשנת 1935 עליהן הוקם גם קיבוץ שער העמקים. אדמות אלה היו בעבר ביצתיות ולא ראויות לעיבוד. הם נקראו בפי הערבים "חרתיה" (ח'יראת-חורש). ליד הפארק תל מְעַמֵר - תל ארכאולוגי.
הפארק נמצא על גדות נחל קישון, משני צידי כביש 75. בפארק גשר הרכבת הטורקי בנוי אבן בעל שש קשתות שתוכנן על ידי מהנדס הרכבות הגרמני היינריך אוגוסט מייסנר. הגשר נבנה ב-1905 והעביר את רכבת העמק מעל נחל הקישון. במקביל אליו הוקם גשר הכביש הבריטי. לאורך הנחל מסלול אורכי של כשני ק"מ המקביל לכביש 70 ועובר בין גבעות האלונים של קריית טבעון מצד אחד ורכס הכרמל מצידו השני. לאורך הגדה צמחייה מקומית הכוללת פטל, חנק מחודד, הרדוף הנחלים ועצים כגון זית ואקליפטוס. מי הקישון לרוב אינם מזוהמים בקטע זה מאחר שהמפעלים המזהמים נמצאים במורד הנחל אך לעיתים תקלות נקודתיות של היישובים בסביבה גורמות לגלישת הביוב לתוכו.
שביל נחל קישון

שביל נחל קישון הוא שביל העובר לאורך קטע מנחל הקישון. בשנת 2008 נסלל שביל נחל קישון ביוזמת רשות נחל קישון. השביל שופץ ושודרג לאחר השיטפון שאירע ב-2012. רשויות הנחל, והמועצה האזורית זבולון ובשיתוף רשות ניקוז קישון יזמו תיקון הנזק והציבו במקום ספסלים לרווחת המטיילים. הקטע האחרון בכניסה לפארק העמקים מונגש לבעלי מוגבלויות. ראשיתו של השביל בפארק המסילה או בשמו האחר פארק הקטר. משם השביל ממשיך אל פארק תחנת העמק אלרואי. השביל ממשיך לכיוון מעיין אלרואי ומשם אל פארק העמקים הדרומי ומשם לכיוון הפארק הצפוני. השביל מסתיים במחלף יגור ליד כפר חסידים.
ראו גם

נמל הקישון
נחל גדורה
נחל סעדיה
תל אבו הואם
מעיין אלרואי
ועדת שמגר (פרשת הקישון)
פרשת הקישון
לקריאה נוספת

סמדר בן-אשר, פרשת הקישון: צלול ועכור, הוצאת הקיבוץ המאוחד ומכון מופ"ת, 2016
הערות שוליים

↑  ספר שופטים, פרק ה', פסוק כ"א
↑  ספר מלכים א', פרק י"ח, פסוק מ'
↑  ע"א 2906/01 עירית חיפה נ' מנורה חברה לביטוח בע"מ, סעיפים 1-2
↑  מלחת הקישון. iNature
↑  ת"א (חיפה) 972/00 מיכאל עצמון ואחרים נגד חיפה כימיקלים ואחרים, ניתן ב-17 ביוני 2013
↑  תלם יהב, סופית: לא הוכח קשר בין הזיהום בקישון לסרטן, באתר ynet, 24 בספטמבר 2015
↑  עמיר בן-דוד, ידיעות אחרונות, "נחל רדיואקטיבי", 18.7.11, עמ' 22.
↑  תוכנית פעולה לניקוי נחל הקישון מזיהום, באתר המשרד להגנת הסביבה
↑  דניאל סיריוטי, בשורה: פארק מורד הקישון יוצא לדרך, באתר ישראל היום, 30 בנובמבר 2017
↑  דרישה נוספת לחייב את חנ"י לפתח את פארק הקישון
↑  פרוטוקול הוועדה המחוזית נחשף: מכה קשה לחיפה
1 2 3 4  דגים בנחל קישון, באתר רשות נחל קישון
1 2 3 4 5 6  מגדיר ציפורים בנחל קישון-מינים אופיניים, באתר רשות נחל קישון
|  נחלי השומרון |
| --- | --- | --- |
| נחלי איתן | נחל קישון • נחל חדרה • נחל תרצה • נחל קנה |  |
| נחלי אכזב | נחל תענך • ואדי טייבה • ואדי עזם • ואדי ג'אמוס • נחל נרבתה • נחל בזק • ואדי אל-חשנה • ואדי אל-בשם • נחל מילחה • ואדי אל-פארעה • נחל חביבה • נחל שכם • נחל אסף • ואדי דיר שרף • נחל תאנים • ואדי ערעור • נחל קנה • ואדי אל-אחמר • ואדי אל-ג'נאב • ואדי א-שער • נחל רבה • ואדי אל-ח'ליל • ואדי עלי • ואדי אל-ג'נאב • נחל שילה • ואדי מוסא • ואדי רשאש • נחל הילה • ואדי אל-עיש • ואדי אל-בלט • ואדי אל-חכם • ואדי א-זרקה • נחל אברך • נחל נטוף |  |
נחל קישון סמוך לשפך אל הים התיכון
| --- | --- |
בקרת זהויות :  NLI: 987007285545905171  LCCN: sh00001855  VIAF: 315528636   WorldCat (עם VIAF): 315528636 
"האפנדיקס" למרגלות תל אבו הואם במפת הקרן לחקר ארץ ישראל משנת 1880
פארק שביל נחל קישון באזור מבואות כפר חסידים ליד יגור
אולטימייט

פריזבי
אולטימייט פריזבי ובקיצור אולטימייט הוא משחק תחרותי, ללא מגע בין שחקנים, ובו משתמשים בפריזבי במקום בכדור. מטרת המשחק היא להעביר את הפריזבי משחקן לשחקן עד לסוף המגרש, באופן שמזכיר שילוב של כדורסל ופוטבול. המשחק פופולרי מאוד בארצות הברית ובאירופה. אליפויות עולם ותחרויות אזוריות מתקיימות באופן סדיר.
בישראל קיימות מספר קבוצות תחרותיות ומספר קבוצות עממיות[דרושה הבהרה], מתקיימים משחקי ליגה סדירים, וטורניר שנתי על גביע המדינה. נבחרות לאומיות בקבוצות גיל שונות מייצגות את ישראל בתחרויות בינלאומיות.
היסטוריה > שנות השישים

על אף שקיימת אי הסכמה בנוגע למקורותיו האמיתיים של המשחק, סברה מקובלת היא שהמשחק נולד על ידי חבורת בני נוער מתיכון קולומביה שבמייפלווד, ניו ג'רזי. החבורה נהגה לשחק משחק דמוי-אולטימייט בשעות הערב. ג'ואל סילבר הציע להקים קבוצת אולטימייט בסתיו 1968. באביב של אותה חבורת בני נוער התאספה, ושיחקה את המשחק באופן מאורגן לראשונה. סילבר כינה את המשחק "חוויית ספורט אולטימטיבית". המשחק ששיחקו היה מבוסס על גרסה של פוטבול-פריזבי שאותה למד סילבר מג'רד קס, במחנה במסצ'וסטס. קס המציא את השם "אולטימייט", לאחר שתלמיד במחנה שאל אותו מהו הספורט האולטימטיבי לדעתו. קס המציא את הפוטבול-פריזבי עם חבריו בקולג' אמהרסט. הנערים ששיחקו את המשחק בבית הספר ושהגדירו את חוקי האולטימייט היו חבורה מגוונת של תלמידים, בעלי תחומי עניין שונים. על אף שהחוקים בנוגע לתנועה ובנוגע לניקוד לא השתנו במשך השנים, ממדי המגרש של התלמידים מתיכון קולומביה הוגדרו על פי גודלו של מגרש החנייה, ומספר השחקנים בכל קבוצה השתנה בהתאם לביקוש. בחוקים שקבעו, מגע בין שחקנים היה אסור, והשיפוט היה עצמי. גם היום אין שופטים גם ברמות גבוהות של המשחק.
היסטוריה > האולטימייט מגיע לקולג' - 1970

מועדון האולטימייט במסגרת הקולג' הראשון הוקם ב-1970 על ידי ג'ואל סילבר כשהגיע לקולג' לאפייט.
תחרות האולטימייט הראשונה בין קולג'ים נערכה בקמפוס ניו ברנסויק שבאוניברסיטת ראטגרס. התחרות נערכה ב-6 בנובמבר 1972. באותו יום נערך משחק הפוטבול בין הקולג'ים, זו השנה ה-103.
ב-1975, כבר לעשרות קולג'ים היו קבוצות אולטימייט. הטורניר המאורגן הראשון באולטימייט התקיים ב-25 באפריל 1975 ונקרא "אליפות המכללות הלאומית". בטורניר זה השתתפו שמונה קבוצות והוא נערך באוניברסיטת ייל. קבוצת אוניברסיטת רטגרס ניצחה במשחק הגמר את המכון הפוליטכני רנסלר בתוצאה 24–28. הטורניר התרחב בשנה שלאחר מכן ושמו שונה ל"אליפות האולטימייט פריזבי הלאומית". בטורניר זה שוב זכתה אוניברסיטת רטגרס. אירוע זה היווה ציון דרך חשוב בהתפתחות האולטימייט כספורט תחרותי מאורגן.
ב-1976, הוקמו לראשונה קבוצות שלא בצפון-מזרח ארצות הברית. טורניר של 16 קבוצות נערך באמהרסט, מסצ'וסטס. 13 קבוצות הגיעו מהחוף המזרחי, ו-3 נוספות ממרכז ארצות הברית. ראטגרס שוב זכו, אחרי שניצחו בגמר את קולג' המפשיר. אוניברסיטת מדינת פנסילבניה ואוניברסיטת פרינסטון הגיעו לחצי הגמר. לראשונה הגיעה הבשורה גם אל החוף המערבי, והוקמו קבוצות באזור לוס אנג'לס וסנטה ברברה.
אוניברסיטת פנסילבניה אירחו את האליפות האזורית הראשונה, במאי 1979. השתתפו בתחרות חמישה אזורים, שיוצגו על ידי שלושה קולג'ים ושני מועדונים. השתתפו באליפות אוניברסיטת קורנל (צפון מזרח), אוניברסיטת רוואן (מזרח), אוניברסיטת מישיגן (מרכז), מועדון אולטימייט מאורלנדו (דרום) ומועדון אולטימייט מסנטה ברברה (מערב). רוואן ניצחו בגמר את סנטה ברברה, וזכו באליפות. הם זכו שנית שנה מאוחר יותר, ב-1980.
היסטוריה > התרחבות המשחק למועדונים - 1976

החלו להיפתח מועדוני אולטימייט בקליפורניה, בעיקר באזור לוס אנג'לס וסנטה ברברה. במזרח, שבו המשחק פותח בעיקר ברמת תיכונים וקולג'ים, בוגרי הקולג'ים החלו להקים מועדוני אולטימייט, בפילדלפיה, וושינגטון, ניו ג'רזי ובוסטון.
באותה השנה, הופיעו מועדוני אולטימייט אף בבריטניה באוניברסיטת ווריק, באוניברסיטת קיימברידג' ובאוניברסיטת לייסטר.
כללי המשחק

המשחק מתנהל על מגרש דשא (לרוב) בגודל דומה למגרש כדורגל, בו שני שטחי הבקעה הסמוכים לצלעותיו הצרות, בדומה למגרש פוטבול. מטרת כל צד במשחק היא להעביר את הפריזבי אל תוך שטח ההבקעה הנגדי.
כללי המשחק > החוקים הבסיסיים

אין תנועה עם הפריזבי (רגל ציר נטועה במקומה ללא תנועה, אבל הרגל השנייה ושאר הגוף יכולים לנוע לכל כיוון, כל עוד רגל הציר לא זזה ממקומה).
מרגע תפיסת הפריזבי, יש לשחקן עשר שניות בהם עליו להעבירו בזריקה לשחקן מקבוצתו. (היוצא מהכלל הוא כשאין לידו שחקן הגנה. הספירה מתחילה בידי המגן כאשר הוא קרוב למחזיק הצלחת)
אין מגע בין שחקנים.
מטרת המשחק היא אל שטח ההבקעה כששחקן מהקבוצה תופס את הפריזבי בשטח ההבקעה (end zone).
שחקני ההגנה מקשים על הנ"ל, ללא מגע. על ידי חסימת חלקים מהמגרש וכיווני זריקה וכו'.
כאשר הפריזבי נופל לקרקע, מופל על ידי שחקן הגנה או נתפס על ידו, הוא שייך לקבוצה היריבה. גם נפילה מחוץ למגרש (גם אם נקלטה שם בידי שחקן מהקבוצה), מעבירה את הזכות לקבוצה היריבה.
כשהפריזבי עובר צד, המגינים בלבד יכולים להרים אותו והם הופכים לתוקפים ושואפים להגיע לכיוון ההפוך מזה שהתקיפה אליו ההתקפה קודם לכן.
כללי המשחק > הקבוצות

בכל קבוצה משחקים 7 שחקנים או שחקניות. ניתן לבצע חילופים ללא הגבלה אך רק לאחר שבוצעה נקודה או אם שחקן נפצע על המגרש. במשחקי חוף או אולמות סגורים, בדרך כלל משחקים 5 שחקנים בקבוצה. אפשר לשחק גם עם קבוצות קטנות יותר.
כללי המשחק > מטרת המשחק

כדי להבקיע, על השחקן התוקף לתפוס את הפריזבי באזור סוף המגרש ("שטח ההבקעה" או end zone).